English: Suzy, thank you very much for that series of questions. Let me turn to them one by one. First, have we picked up with regard to the drive towards increasing standards in residential sectors - is it having any impact, anecdotally? I am having the occasional piece of correspondence or representation from individual Assembly Members, which the care inspectorate is trying to deal with sympathetically. I know I convey any concerns from individual Members directly to them and have a look at it myself. They will try to deal very sympathetically on the ground with this. But, of course, the regulations that we've been driving towards have been a long time coming as well. They've tried to work very constructively with individual care homes, some of which are smaller, coming from a more traditional set, perhaps in a rural area as well, where we can least afford to lose good care home provision. CIW are very conscious of this and are very keen to work with those homes to make sure that they can meet the new standards. But, what they will not do - and I know that you'll understand this, Suzy - is sacrifice the standards that this Assembly has actually agreed on that we need to drive towards - so, those things such as having a 15 per cent maximum on the amount of shared accommodation within a home, and that shared accommodation should be by agreement by the individuals who are sharing it. Things like that - the move towards en-suite facilities et cetera, et cetera. All of these have been quite some time coming. There are occasional anecdotal reports or otherwise, brought to me by Assembly Members, or the odd letter that says, 'We're struggling to meet it', and CIW will try to encourage those homes, then, to work with them, but we have to meet those standards, because at the end of the day these are the outcomes to do with those individuals within those areas. You mentioned the impacts of registration. It is a little bit too early to say yet in detail. We're at the stage where we know that we have people coming forward and voluntarily registering now, which is fantastic - that's what we want to see. It's part of this transition from voluntary to mandatory registration, but it's probably too early yet. As soon as we can see what impact that is having, as part of the overall uplift of the value of those workers, to try, indeed, to encourage them to stay in this as a profession, as a career - . Part of that, as well, is what we do with the qualifications and workforce strategy development generally, and it was interesting that only recently - I think in the last two or three weeks - we announced the level 2 qualifications that were health and social care, very much in line with our thinking that what we want to do is pathways that cross across these disciplines, so that people can see there's a career, not simply an opt-in or opt-out job there. The private charitable independent sector, and also, I have to say, the social enterprise sector, are part of our vision for a diverse sector that can underpin a resilient sector, both within residential care but also within domiciliary care, alongside in-house provision as well. So, we certainly do not see them as anathema to the sort of vision we have for improving quality of care across the piece - they are part of that process. And I'm encouraged, actually, by the way that the independent charitable sector and the social enterprise sector have really engaged with this alongside other stakeholders, and are fully supportive of it. On the issue of post-placement support, well there is scope within what we're doing to go further. It's interesting if you look at, for example, the complexities around moving to regulation of adoption services or advocacy services. These are complex areas. Post-placement support in adoption is one of those areas that we can actually encompass within these regulations, but we're testing it on others first, learn the lessons and then we'll be coming back again, I'm sure the Assembly will be glad to hear, to do it. Finally, if I can touch on the aspect you first turned to, which is the timescales. So, the draft regulations - I can't give you a precise date, but it is very shortly that we'll be consulting on the draft regulations in respect of fostering, adult placements and certain advocacy services for children. And then in terms of the adoption, because of the complexities around that we will consult later, probably in the early autumn, on that, but with a view to actually bringing forward all of these together for implementation in the spring of 2019. So, even though one set will be slightly delayed in consultation, our intention, subject to agreement of the Assembly, is to bring them all together for implementation.
Welsh: Suzy, diolch yn fawr iawn am y gyfres honno o gwestiynau. Gadewch imi roi sylw iddyn nhw un ar y tro. Yn gyntaf, a ydym ni wedi sylwi ar unrhyw beth o ran yr ymgyrch i gynyddu safonau mewn sectorau preswyl - a yw'n cael unrhyw effaith, yn anecdotaidd? Rwyf yn cael gohebiaeth o bryd i'w gilydd, neu sylwadau, gan Aelodau Cynulliad unigol, ac mae'r arolygiaeth gofal yn ceisio ymdrin â'r rhain yn dringar. Rwy'n gwybod fy mod i'n cyfleu unrhyw bryderon sydd gan Aelodau unigol iddyn nhw yn uniongyrchol ac rwyf wedi edrych ar y mater fy hun. Byddan nhw'n ceisio ymdrin â hyn ar lawr gwlad mewn modd hynod dringar. Ond, wrth gwrs, mae'r rheoliadau yr ydym ni wedi bod yn ceisio eu cyflwyno wedi bod yn hir ar ddod hefyd. Maen nhw wedi ceisio gweithio'n adeiladol iawn gyda chartrefi gofal unigol, rhai ohonynt yn sefydliadau llai, ac o gefndir mwy traddodiadol, efallai mewn ardal wledig hefyd, lle gallwn fforddio leiaf colli darpariaeth cartrefi gofal da. Mae Arolygiaeth Gofal Cymru yn ymwybodol iawn o hyn ac yn awyddus iawn i weithio gyda'r cartrefi hynny i wneud yn siŵr y gallan nhw fodloni'r safonau newydd. Ond, yr hyn na fyddan nhw'n ei wneud - ac rwy'n gwybod y byddwch chi'n deall hyn, Suzy - yw aberthu'r safonau y mae'r Cynulliad hwn wedi cytuno mewn gwirionedd y mae angen i ni anelu atynt - felly, y pethau hynny fel cael terfyn uchaf o 15 y cant ar faint o lety a rennir mewn cartref, ac y dylai llety a rennir fod drwy gytundeb yr unigolion sy'n ei rannu. Pethau fel hynny - dechrau cyflwyno cyfleusterau en-suite ac ati, ac ati. Mae'r rhain i gyd wedi bod cryn amser yn cael eu gwireddu. Mae adroddiadau anecdotaidd neu fel arall yn dod i fy llaw o bryd i'w gilydd gan Aelodau'r Cynulliad, neu lythyr bob hyn a hyn yn dweud, 'Rydym ni'n cael anhawster i'w fodloni', a bydd Arolygiaeth Gofal Cymru yn ceisio annog y cartrefi hynny, wedyn, a gweithio gyda nhw, ond mae'n rhaid i ni gyrraedd y safonau hynny, oherwydd ar ddiwedd y dydd, dyma'r canlyniadau sy'n ymwneud â'r unigolion hynny yn y meysydd hynny. Fe wnaethoch chi sôn am effeithiau cofrestru. Mae hi braidd yn rhy gynnar i ddweud yn fanwl ar hyn o bryd. Rydym ni yn y cyfnod ble rydym ni'n gwybod bod gennym ni bobl yn cyflwyno'u hunain ac yn cofrestru o'u gwirfodd, sy'n wych - dyna beth rydym ni eisiau ei weld. Mae'n rhan o'r newid hwn o'r cofrestru gwirfoddol i gofrestru gorfodol, ond mae fwy na thebyg yn rhy gynnar eto. Cyn gynted ag y gallwn ni weld pa effaith mae hynny yn ei gael, yn rhan o gynyddu'n gyffredinol werth y gweithwyr hynny, i geisio, yn wir, eu hannog i aros yn y maes hwn fel proffesiwn, fel gyrfa - . Rhan o hynny, hefyd, yw'r hyn yr ydym ni'n ei wneud wrth ddatblygu strategaeth cymwysterau a gweithlu yn gyffredinol, ac roedd yn ddiddorol mai dim ond yn ddiweddar - rwy'n credu yn y pythefnos neu dair wythnos diwethaf - y gwnaethom ni gyhoeddi'r cymwysterau lefel 2 mewn iechyd a gofal cymdeithasol, yn unol i raddau helaeth â'n syniadau mai'r hyn yr ydym ni'n dymuno'i wneud yw llunio llwybrau sy'n rhychwantu'r disgyblaethau hyn, fel y gall pobl weld bod gyrfa, nid swydd dewis gwneud neu ddewis peidio a dim mwy na hynny. Mae'r sector annibynnol elusennol preifat, a hefyd, mae'n rhaid i mi ddweud, y sector mentrau cymdeithasol, yn rhan o'n gweledigaeth ar gyfer sector amrywiol a all fod yn sail i sector cydnerth, ym maes gofal preswyl ond hefyd ym maes gofal cartref, ochr yn ochr â darpariaeth fewnol hefyd. Felly, yn sicr nid ydym yn eu gweld yn wrthun i'r math o weledigaeth sydd gennym ni ar gyfer gwella ansawdd y gofal yn gyffredinol - maen nhw'n rhan o'r broses honno. Ac mae'n galonogol i mi, mewn gwirionedd, sut mae'r sector elusennol annibynnol a'r sector menter gymdeithasol wedi ymwneud o ddifri â hyn ochr yn ochr â rhanddeiliaid eraill, ac yn gwbl gefnogol o hynny. O ran cymorth ar ôl cael lleoliad, wel mae cwmpas o fewn yr hyn yr ydym ni'n ei wneud i fynd ymhellach. Mae'n ddiddorol wrth edrych, er enghraifft, ar y cymhlethdodau sy'n ymwneud â symud i reoleiddio gwasanaethau mabwysiadu neu wasanaethau eiriolaeth. Mae'r rhain yn feysydd cymhleth. Mae cymorth ar ôl cael lleoliad yn y maes mabwysiadu yn un o'r meysydd hynny y gallwn ni ei gynnwys mewn gwirionedd yn y rheoliadau hyn, ond rydym yn arbrofi gyda hyn mewn meysydd eraill yn gyntaf, yn dysgu'r gwersi ac yna, rwy'n siŵr y bydd y Cynulliad yn falch o glywed, byddwn yn ailystyried ac yn gwneud hynny. Yn olaf, os caf i grybwyll yn fyr yr agwedd gyntaf y soniasoch chi amdani, sef yr amserlenni. Felly, mae'r rheoliadau drafft - ni allaf roi union ddyddiad i chi, ond byddwn yn ymgynghori'n fuan iawn ar y rheoliadau drafft ynglŷn â maethu, lleoliadau oedolion a rhai gwasanaethau eiriolaeth ar gyfer plant. Wedyn, o ran mabwysiadu, oherwydd y cymhlethdodau cysylltiedig, byddwn yn ymgynghori yn ddiweddarach, fwy na thebyg yn gynnar yn yr hydref, ynglŷn â hynny, ond â'r nod mewn gwirionedd o gyflwyno pob un o'r rhain ar y cyd i'w gweithredu yng ngwanwyn 2019. Felly, er y bydd oedi cyn ymgynghori ar un o'r materion, ein bwriad, yn amodol ar gytundeb y Cynulliad, yw eu gweithredu i gyd ar yr un pryd.